
Πρόλογος 


ΤΗ ΖΩΗ µας οἳ δοκιμασίες ἐναλλάσσονται μέ 

τίς χαρές. Ὅ ἄνθρωπος κυοφορεῖται UE πόνους 
καί γεννιέται µέ ὠδίνες. Τό κλάμα εἶναι ἡ πρώτη 
ἐγκόσμια ἐκδήλωση τοῦ νεογνοῦ. πού συνεχίζει τήν 
ἐπίγεια πορεία του UE ἱκανοποιήσεις ἀλλά καί μέ 
ἀπογοητεύσεις. µέ πανηγυρισμούς ἀλλά καί μέ πέν- 
On, UE ἠρεμία ἀλλά καί UE ἀναστατώσεις. UE χορ- 
τασμό ἀλλά καί µέ πείνα. UE εὐτυχία ἀλλά καί μέ 
δυστυχία. Ἔτσι κυλᾶ ὅλος ὁ ἀνθρώπινος βίος. γιά 
νά τελειώσει UE τήν ἀρρώστια, τά γηρατειά καί τόν 
θάνατο. 

Ὁ ἄπιστος ἄνθρωπος καταβάλλεται ἀπό τίς δοκιµα- 
σίες. Ἄν, μάλιστα. αὐτές εἶναι πολύ μεγάλες, ἀπελ- 
πίζεται καί καμιά φορά φτάνει ὥς τήν αὐτοχειρία. Ὁ 
πιστός, ὅμως, γνωρίζοντας τήν αἰτία τῶν δοκιμασιῶν 
ἀλλά καί τήν ὠφέλειά τους -τήν ψυχική καλλιέργεια 
μέσω τῆς ὑπομονῆς καί τήν κληρονομιά τῆς οὐράνιας 
βασιλείας--. τίς ἀντιμετωπίζει σωστά καί τίς ἐκμεταλ- 
λεύεται σωτήρια, σύμφωνα μέ τίς παραινέσεις τοῦ 
ἁγίου ἀποστόλου Ἰακώβου: «Νά χαίρεστε, ἀδελφοί 
µου. ὅταν δοκιμάζεστε ἀπό ποικίλους πειρασμούς: 
γιατί πρέπει νά ξέρετε ὅτι µέσα ἀπό τή δοκιμασία τῆς 
πίστεώς σας γεννιέται n ὑπομονή» (Ίακ. 1:2-8). Καί 
εἶναι «μακάριος ὁ ἄνθρωπος πού δέχεται μέ ὑπομονή 
τίς δοκιμασίες. καθώς. ἄν τίς ὑποστεῖ μέ ἐπιτυχία. θά 
κερδίσει τό στεφάνι τῆς αἰώνιας ζωῆς» (Ἰακ. 1:12). 

Ὁ Κύριος, ἄλλωστε. μᾶς διαβεβαίωσε: «Μέ τήν 
ὑπομονή σας θά σώσετε τίς ψυχές σας» (Λουκ. 21:19). 

«Ὅποιος ὑπομένει ὥς τό τέλος. αὐτός θά σωθεῖ» 
(Ματθ. 10:22). Ὁ Ἴδιος, μάλιστα, μᾶς ἔδωσε κορυ- 
φαῖο παράδειγµα ὑπομονῆς καί μακροθυμίας: «Τίς 
λοιδορίες δέν τίς ἀνταπέδιδε καί, ὅταν ἔπασχε. δέν 
ἀπειλοῦσε' ἐμπιστευόταν τόν δίκαιο Κριτή» (Α΄ Πέτρ. 
2:28). Γ᾽ αὐτό ὁ ἀπόστολος Παῦλος μᾶς προτρέπει 
νά Τόν μιμηθοῦμε: «Ἀναλογιστεῖτε Αὐτόν πού ὑπέμει- 
νε τόση ἐχθρότητα ἐναντίον Του ἀπό μέρους τῶν 
ἁμαρτωλῶν, γιά νά μήν ἀποκάμετε καί χάσετε τό 
θάρρος σας» (EBo. 12:3). «Νά ὑπομένετε ὅπως ὁ 
Χριστός» (Β΄ Geo. 3:5). «Ἄν ὑπομένουμε, μαζί Του 
χαί θά βασιλεύσουμε» (Β΄ Τμ. 2:12). 

Εὔλογα. λοιπόν. ἀποφαίνεται ὁ ἅγιος Ἰωάννης ὁ 
Χρυσόστομος ὅτι «τίποτα δέν εἶναι ἰσάξιο τῆς ὑπο- 
μονῆς. Αὐτή εἶναι ἣ βασίλισσα τῶν ἀρετῶν, τό θεµέ- 
λιο τῶν κατορθωμάτων, τό γαλήνιο λιμάνι, ἡ εἰρήνη 
μέσα στούς πολέμους, ἡ γαλήνη μέσα στή φουρτού- 
να, n ἀσφάλεια μέσα στίς ἐπιβουλές. ἡ δύναμη πού 
κάνει τόν ἄνθρωπο πιό στέρεο κι ἀπό διαμάντι». 


Ὁ “Χρυσόστομος τῆς Ρωσικῆς Ἐκκλησίας”. ὁ ἅγιος 
Τύχων ὁ Θαυματουργός (1724-1783), ἀρχιεπίσκοπος 
Βορονέζ καί Ζαντόνσκ, μᾶς διδάσκει μέσ᾽ ἀπό τίς 
ἑπόμενες σελίδες ποιά εἶναι ἢ ἀληθινή ὑπομονή, πῶς 
ἀποκτᾶται καί πῶς ἑδραιώνεται στήν ψυχή. ποιά 
εἶναι ἡ δύναμή της καί ποιοί οἱ καρποί της. UE ποιά 
μέσα ἐνισχύεται καί ἀναπτύσσεται. Πιστεύουμε ὅτι 
οἱ νουθεσίες του θά ὠφελήσουν κάθε φιλόθεο ἀνα- 
γνώστη. πού θέλει ν᾿ ἀκούσει κάποτε τόν Κύριο νά 
τοῦ λέει: «Ἐπειδή τήρησες τόν λόγο μου κι ἔδειξες 
ὑπομονή, γι᾿ αὐτό κι ἐγώ θά σέ διαφυλάξω, ὅταν θά 
ἔρθει ἡ ὥρα τοῦ τελικοῦ πειρασμοῦ. πού θ᾽ ἀποτε- 
λέσει τή μεγάλη δοκιμασία γιά τόν κόσμο. γιά ὅλους 
τούς κατοίκους τῆς γῆς» (Απ. 8:10). 


IEPA ΜΟΝΗ ΠΑΡΑΚΛΗΤΟΥ͂ 


πον «πα σα: 
oe Gia) DOK 


‘H ὑπομονή 


«ΜΕ ΤΗΝ ὑπομονή σας σῶστε τίς φυχές σας» 
(Λουκ. 21:19). 

«Αὐτό ἑλκύει τή θεία χάρη, τό νά ὑπομένει κανείς 
δοκιμασίες καί νά πάσχει ἄδικα, ἔχοντας τή συνεί- 
δηση ὅτι ἔτσι εὐαρεστεῖται ὁ Θεός. Τί ἀξία θά εἶχε 
ἄν ὑπομένατε τούς βασανισμούς γιά κάτι κακό πού 
κάνατε; Ἄν, ὅμως, κάνετε τό καλό καί σᾶς τιμωροῦν, 
καί παρ᾽ ὅλο αὐτά. δείχνετε ὑπομονή, τότε θά ἔχετε 
τήν εὐλογία τοῦ Θεοῦ. Σ᾽ αὐτό σᾶς κάλεσε ὁ Θεός. 
Γιατί 6 Χριστός ὑπέμεινε παθήματα. γιά σᾶς, ἀφή- 
νοντάς σας τό ὑπόδειγμα γιά νά βαδίσετε στά δικά 
Του ἀχνάρια» (Α΄ Πέτρ. 2:19-21). 

«Ἔχοντας γύρω µας μιά τόσο µεγάλη στρατιά 
μαρτύρων, ἄς τινάξουµε ἀπό πάνω µας κάθε φορ- 
τίο (βιοτικῶν μεριμνῶν) καί τήν ἁμαρτία, πού εὔκο- 
λα μᾶς παρασύρει, καί ἄς τρέχουμε µέ ὑπομονή τό 
ἀγώνισμα (τοῦ δύσχολου δρόμου) πού ἔχουμε µπρο- 
στά μας» CEBo. 12:1). 


Ἡ ζωή µας ἀπό τή γέννηση ὥς τόν θάνατο εἶναι 
γεμάτη δυσκολίες καί περιπέτειες. ME δάκρυα γεν- 
νιόμαστε. Μέ στεναγμούς ζοῦμε. Μέ φόβο πεθαί- 
νουµε. Μολονότι νομίζουμε ὅτι πολλοί ἄνθρωποι 
ζοῦν εὐτυχισμένα, ἢ ἀλήθεια. εἶναι ὅτι δέν ὑπάρχει 
εὐτυχία πού νά μή διαταράσσεται ἀπό πόνο, βάσα- 
να, ταλαιπωρίες, συμφορές. Τό φάρμακο γιά κάθε 


λογῆς συμφορά εἶναι ἣ ὑπομονή. 

Ὅπως ἡ ἀνδρεία τοῦ πολεμιστῆ δέν ἀποδεικνύε- 
ται παρά μόνο τήν ὥρα τῆς μάχης, ἔτσι καί ἢ ἀληθι- 
vy ὑπομονή δέν φανερώνεται παρά μόνο στόν καιρό 
τῶν δυσκολιῶν καί τῶν ἀντιξοοτήτων. Πολλοί νομί- 
ζουν ὅτι ἔχουν ὑπομονή, ἀλλά UE τήν πρώτη συµφο- 
ρά ἀποδεικνύουν τό ἀντίθετο. Ὁ χαλός καπετάνιος 
φαίνεται στή φουρτούνα, ὄχι στή γαλήνη. Ὁ ὑπομο- 
νετικός ἄνθρωπος φαίνεται στή δοκιμασία. ὄχι στήν 
εὐτυχίαι. 

Ἥ ὑπομονή συνίσταται στή γενναιόψυχη καί ἀγόγ- 
γυστη ἀποδοχή κάθε κακοῦ, στήν καταστολή τοῦ 
θυμοῦ καί τῆς ἀγανακτήσεως, στήν ταπεινή ὑποταγή 
στό θέλημα τοῦ Θεοῦ. 

Συμφορές βρίσκουν τόσο τούς ἀσεβεῖς ὅσο καί 
τούς εὐσεβεῖς. Μόνο οἱ δεύτεροι, ὡστόσο, τίς σηκώ- 
νοῦν ὑπομονετικά καί γενναιόψυχα. 

Τά ὑπάρχοντά τους τά χάνουν τόσο οἱ δίκαιοι ὅσο 
καί οἱ ἁμαρτωλοί. Οἱ δίκαιοι ἀναφωνοῦν μαζί μέ 
τόν Ἰώβ: «Ὁ Κύριος τά ἔδωσε, ὁ Κύριος τά πῆρε 
πίσω. Ὅπως φάνηκε καλό στόν Κύριο, ἔτσι χι ἔγινε. 
Εὐλογημένο νά ᾿ναι αἰώνιο. τό ὄνομά Του!» (Ἰώβ 
1:21). Οἱ ἁμαρτωλοί, ἀπεναντίας, βαρυγγωμοῦν καί 
ἀγανακτοῦν. 

Ἀδιχίες γίνονται τόσο σέ βάρος τῶν καλῶν ὅσο 
καί σέ βάρος τῶν κακῶν. Οἱ καλοί συγχωροῦν τούς 
ἀδικητές τους καί δέν τούς ἐκδικοῦνται, ἔστω χι 
ἄν μποροῦν. Οἱ κακοί, ἀπεναντίας, προσπαθοῦν LE 
κάθε τρόπο νά ἀνταποδώσουν τήν ἀδικία. 


Ἥ ἀληθινή ὑπομονή προέρχεται ἀπό τήν πίστη 
στόν ἀληθινό Θεό: χωρίς τήν πίστη δέν μπορεῖ νά 
ὑπάρξει. Ἐπειδή ὁ σαρχικός ἑαυτός µας θέλει πά- 
ντοτε νά γίνεται τό θέλημά του, πού δέν εἶναι παρά 


Ἡ ἀπόλαυση, ἢ εὐχαρίστηση καί ἢ χαρά τοῦ κόσμου 
τούτου, σέ κάθε δυσκολία ἤ συμφορά του ἀναστα- 
τώνεται, ταράζεται. καί ἀγονακτεῖ. Ὅταν, ὅμως, ζεῖ 
Ἡ πίστη στήν καρδιά µας, διώχνει τήν ταραχή, ὑπεν- 
θυμίζοντάς µας ὅτι ὅλα συμβαίνουν µέ τήν πρόνοια 
τοῦ Θεοῦ, ὅτι τίς δοκιμασίες τίς στέλνει ὁ Κύριος ὄχι 
ἀπό σχληρότητο. ἀλλά ἀπό ἀγάπη, καθώς «διαπαι- 
δαγωγεῖ ὅποιον ἀγαπᾶ» (Ἔβρ. 12:6), ὅτι τήν πρό- 
σχαιρὴ θλίψη θά τήν ἀκολουθήσει ἡ αἰώνια εὐφρο- 
σύνη. Νά πῶς παρηγοροῦσε τήν ψυχή του στή λύπη 
6 προφήτης Δαβίδ: «Γιατί εἶσαι περίλυπη. φυχή 
μου; Γιατί µέ συνταράζεις; Νά ἐλπίζεις στόν Θεό. Σ᾽ 
Αὐτόν θά προσφέρω δοξολογία. Αὐτός εἶναι ὁ Σωτή- 
ρας µου καί ὁ Θεός µου» (Ψαλμ. 41:6). 

Σέ κάθε δυσχολία καί θλίψη ἢ ὑπομονή μᾶς παρα- 
δίνει στό θέλημα τοῦ Θεοῦ καί μᾶς κάνει πρόθυµους 
νά ὑποφέρουμε τά πάντα παρά ν᾽ ἁμαρτήσουμε 
μπροστά Του. Στήν πραγματικότητα εἶναι ἢ πίστη, 
N µητέρα τῆς ὑπομονῆς. πού ἐναντιώνεται στό σαρ- 
χικό φρόνημα καί τό ὑποτάσσει στό θεῖο θέλημα. Ὁ 
πιστός, μολονότι ἀπό ἀνθρώπινη ἀδυναμία προσεύ- 
χεται ν᾿ ἀπαλλαγεῖ ἀπό τή θλίψη -γιατί «τό πνεῦμα 
εἶναι πρόθυμο, ἀλλά ἢ σάρκα εἶναι ἀδύναμη» (Ματθ. 
26:41)-, ἀκολουθώντας τόν ἀρχηγό τῆς πίστεως, τόν 
Κύριο Ἰησοῦ, καταλήγει: «Ἄς μή γίνει τό δικό µου 
θέλημα, ἀλλά τό δικό Σου» (Ματθ. 26:39). 


κ ok κκ 
Ὁ ἄνθρωπος ἀποκτᾶ καί ἑδραιώνει µέσα του τήν 
ὑπομονή, ὅταν ἀναλογίζεται καί ἀποδέχεται τά ἑξῆς: 


1. Ὅλα ὅσα συμβαίνουν, µέ τήν ἅγια πρόνοια 


τοῦ Θεοῦ συμβαίνουν. «Τά καλά καί τά ἄσχημα, ἢ 


ζωή καί ὁ θάνατος, ἡ φτώχεια καί ὁ πλοῦτος, ὅλο 
ἀπό τόν Κύριο προέρχονται». λέει ὁ σοφός Σειράχ 

(11:14). Νά παραδίνεσαι, λοιπόν, στό ἅγιο θέλημά 
Του καί στίς συμφορές νά λές μαζί UE τόν Ἰώβ: «Ἄν 
τά καλά τά δεχτήκαµε ἀπό τό χέρι τοῦ Κυρίου, δέν 
θά ὑπομείνουμε καί τά ἄσχημα;» (Ἰώβ 2:10). Ἀπό 
τόν πανάγαθο Θεό, τήν Πηγή ὅλων τῶν ἀγαθῶν, δέν 
μπορεῖ νά προέλθει παρά μόνο τό ἀγαθό. Kat μο- 
λονότι ὁ σαρχικός λογισμός µας βλέπει τή συμφορά 
σάν κακό, αὐτή στέλνεται γιά τήν ὠφέλεια τῆς ψυχῆς 
μας. Γιατί ὁ Θεός δέν θέλει νά μᾶς ἐξασφαλίσει τήν 
κοσμική εὐτυχία, ἀλλά τήν πνευματική. 


2. Ἀπό φιλανθρωπία μᾶς στέλνει τίς συμφορές ὁ 
Θεός ὡς παιδαγωγικές τιμωρίες. «Γιατί ὃ Κύριος 
παιδαγωγεῖ ὅποιον ἀγαπᾶ» (Εβρ. 12:6), ὅπως λέει 
ὁ ἀπόστολος. Οἱ τιμωρίες αὐτές, πάντως, ὅσο βα- 
ριές χι ἄν εἶναι, δέν ἀναλογοῦν στή βαρύτητα τῶν 
ἁμαρτημάτων µας, UE τά ὁποῖα περιφρονήσομε τήν 
ἀγαθότητα τοῦ Θεοῦ. Πάντοτε ὁ πολυέλεος Κύριος 
μᾶς τιμωρεῖ ἐλαφρότερα ἀπ᾽ ὅσο μᾶς ἀξίζει. 

Ὁ Θεός μέ τήν ἄπειρη ἀγαθότητα καί μακροθυμίο 
Του ὑπομένει τήν ἁμαρτωλότητά µας, περιµένο- 
ντας τή μετάνοιά μας. Κι ἐμεῖς, λοιπόν, πρέπει νά 
ὑπομένουμε τίς πατρικές παιδαγωγικές τιμωρίες 
Του καί μάλιστα νά Τόν εὐγνωμονοῦμε γι’ αὐτές, 
καθώς ἀποτελοῦν ἐκδηλώσεις τοῦ ἐλέους Του: M’ 
αὐτές ἐπιδιώχει νά μᾶς σωφρονίσει, νά μᾶς φέρει σέ 
συναίσθηση καί μετάνοια. καί νά μᾶς ὁδηγήσει στή 
σωτηρία, ὥστε νά μή χαθοῦμε αἰώνια. 


3. Ἄν ἕνας θνητός βασιλιάς ὑποσχόταν πλοῦτο ἀμύ- 
θητο καί δόξα μεγάλη σέ κάποιον φτωχό καί ἄσημο 
ἄνθρωπο, μέ τήν προὐπόθεση ὅτι αὐτός θά ὑποβαλ- 
λόταν σέ μερικές παροδικές δοκιμασίες, ἀμφιβάλλεις 
ὅτι θά τίς ὑπέμενε ὁλοπρόθυμα; Ἄν ἕνας γιατρός 

ὑποσχόταν ζωή καί ὑγεία σέ κάποιον ἑτοιμοθάνατο. 
μέ τήν προὐπόθεση ὅτι αὐτός θά ὑποβαλλόταν σέ 
μιά πολύ ἐπώδυνη θεραπεία, ἀμφιβάλλεις ὅτι θά τήν 
ὑπέμενε καρτερικά; Ὁ ἀθάνατος Βασιλιάς, ὁ Θεός, 
μᾶς ὑπόσχεται πλοῦτο ὄχι φθαρτό ἀλλά ἄφθαρτο 
καί δόξα ὄχι γήινη ἀλλά οὐράνια, ζητώντας µας µόνο 
νά ὑπομείνουμε κάποιες ἐφήμερες δοκιμασίες. Ὁ 
παντοδύναμος Γιατρός τῶν ψυχῶν καί τῶν σωμάτων 
μᾶς ὑπόσχεται ζωή ὄχι λιγόχρονη ἀλλά αἰώνια καί 
ὑγεία. ὄχι τοῦ θνητοῦ σώματος ἀλλά τῆς ἀθάνατης 
ψυχῆς. ζητώντας µας µόνο νά ὑπομείνουμε τούς ἀνα- 
πόφευχτους πόνους τῆς ἀναγκαίας θεραπευτικῆς 
ἀγωγῆς. Πῶς, λοιπόν, δέν θά τά ὑπομείνουμε ὅλα, 
προκειμένου νά λάβουμε τίς ἀνεκτίμητες αὐτές θεῖες 
δωρεές; Ὁ Κύριος δέν θ᾽ ἀργήσει νά μετατρέψει τή 
θλίψη µας σέ χαρά: «Ὅσοι σπέρνουν LE δάκρυα. θά 
θερίσουν µέ ἀγαλλίαση. Αὐτοί πού πήγαιναν στά 
χωράφια τους χι ἔσπερναν µέ δάκρυα. θά ἐπιστρέ- 
φουν LE χαρά, φορτωμένοι τή σοδειά τους» (Ψαλμ. 
125:5-6). Ἀπό τόν δρόµο τῶν θλίψεων θά φτάσουμε 
στήν αἰώνια µακαριότητα: «Γιά νά μποῦμε στή βα- 
σιλεία τοῦ Θεοῦ πρέπει νά περάσουμε ἀπό πολλές 
θλίψεις» (Πράξ. 14:22). 


4. Ὁ Χριστός, ὁ Υἱός τοῦ Θεοῦ. ἔγινε ἄνθρωπος, 
ὑπέμεινε παθήματα φρικτά. καί πέθανε πάνω στόν 
Σταυρό. Γιά ποιόν; Γιά σένα καί γιά μένα. Τί Τόν 
ὤθησε σ᾽ αὐτό; Ἡ ἀγάπη Του γιά σένα καί γιά μένα. 
Καί γιά ποιό σκοπό; Γιά νά μᾶς ἐξασφαλίσει τήν 
αἰώνιο σωτηρία. Πόσο ἀχάριστοι θά φανοῦμε. λοι- 
TOV, ἄν, μολονότι ὁ Κύριος ὑπέμεινε τόσα γιά χάρη 
μας, δέν θελήσουμε νά δείξουμε οὔτε λίγη ὑπομονή 
κι ἐμεῖς γιά χάρη Tov, ἤ μᾶλλον γιά τό καλό μας! 
Γιατί ἣ ὑπομονή ὠφελεῖ ἐμᾶς, ὄχι Ἐκεῖνον, καί ἢ 


ἀνυπομονησία βλάπτει ἐμᾶς, ὄχι Ἐκεῖνον. Ἄς μήν 
ξεχνᾶμε ὅτι ὅποιος μετέχει στήν ὑπομονή ᾿Ἐχείνου. 
θά μετάσχει καί στή δόξα Tov, ὅπως βεβαιώνει ὁ 
ἀπόστολος (βλ. Ρωμ. 8:17). 


5. Ὅπως ἢ δικαιοσύνη ἀπαιτεῖ νά ἐπιβραβεύεται 
ὁ ἐνάρετος γιά τήν ἀρετή του, ἔτσι ἀπαιτεῖ καί νά 
τιμωρεῖται ὁ ἁμαρτωλός γιά τίς ἁμαρτίες του. Εἶναι 
καλύτερο, λοιπόν, νά ὑπομείνει UE εὐγνωμοσύνη ὁ 
ἁμαρτωλός τιμωρίες ἐδῶ στή γῆ. ὁμολογώντας TH 
δικαιοσύνη τοῦ Θεοῦ μαζί μέ τόν προφήτη πού ἔλε- 
γε, «Δίκαιος εἶσαι, Κύριε, καί ot ἀποφάσεις Σου σω- 
στές» (Ψαλμ. 118:137), παρά νά μήν ὑπομείνει τιμω- 
ρίες στήν παρούσα ζωή καί νά τιμωρεῖται στήν ἄλλη. 
Ἐδῶ ὁ Θεός τιμωρεῖ, ἀλλά συνάμα. καί παρηγορεῖ: 
ἐκεῖ δέν ὑπάρχει παρηγοριά. Ἐδῶ οἱ τιμωρίες εἶναι 
ἐλαφριές, παιδαγωγικές καί πρόσκαιρες: ἐκεῖ εἶναι 
βαριές, καταδικαστιχές καί αἰώνιες. 

Θυμήσου ποῦ ὁδήγησε Ἡ πλατιά ὁδός τόν πλούσιο 
τοῦ Εὐαγγελίου, 0 ὁποῖος «φοροῦσε ροῦχα. πολυτε- 
An καί διασκέδαζε κάθε μέρα σέ πλούσια συμπό- 
ota» (Λουκ. 16:19). Τόν ὁδήγησε στόν ἅδη! Ἐκεῖ, 
λοιπόν, καθώς βασανιζόταν, «σήκωσε τά μάτια του 
καί εἶδε ἀπό μακριά τόν Ἀβραάμ... “Πατέρα µου 
Ἀβραάμ”, τοῦ φώναξε, “σπλαχνίσου με!... Ὑποφέρω 
µέσα σ᾽ αὐτή τή φωτιά!» (Λουκ. 16:23-24). Φώνα- 
Ee, ἀλλά μάταιοι. 

Ὥ, πόσο μεγάλη εὐσπλαχνία δείχνει ὁ Θεός σ᾽ 
ἐκείνους πού τιμωρεῖ ἐδῶ καί ἐλεεῖ ἐκεῖ! Kat πόσο 
μακάριοι εἶναι ἐκεῖνοι πού ὑπομένουν τίς πατριχές 
Του τιμωρίες! «Ὅταν ὁ Κύριος μᾶς τιμωρεῖ». ἐξηγεῖ 
ὁ ἀπόστολος, «μᾶς διαπαιδαγωγεῖ, ἔτσι ὥστε νά μήν 
ὑποστοῦμε τήν τελική καταδίκη μαζί μέ τόν κόσμο» 
(Α΄ Κορ. 11:32). 

6. Εἴτε ὑπομένοντας εἴτε μήν ὑπομένοντας, τή 
συμφορά δέν μποροῦμε νά τήν ἀποφύγουμε. Kat 
ὅταν αὐτή ἔρθει μέ παραχώρηση τοῦ Θεοῦ, δέν μπο- 
ροῦμε νά τήν ξεπεράσουμε LE τήν ἀνυπομοντησία, 
πού τήν ἀκολουθεῖ μόνο βλάβη καί καταστροφή. 

Μέ τήν ὑπομονή βρίσχει χανείς ἀνακούφιση σέ 

κάθε συμφορά. Ἄς παρατηρήσουμε ἐκείνους πού πά- 
σχουν ἀπό χρόνιες ἀσθένειες. Ὅσοι κάνουν ὑπομονή, 
μέ τόν καιρό συνηθίζουν στήν κατάσταση αὐτή καί 
τήν αἰσθάνονται σάν φυσική. Ἀπεναντίας, ὅσοι δέν 
κάνουν ὑπομονή, ὄχι μόνο ἐπιβαρύνουν τήν κατά- 
στασή τους, ἀλλά καμιά φορά φτάνουν μέχρι τήν 
αὐτοκτονία, χι ἔτσι στεροῦνται τόσο τήν πρόσκαιρη 
ὅσο καί τήν αἰώνια ζωή. 
Ὅποιος ὑποφέρει μακροχρόνια, ἄς συλλογίζεται: 
Εχανο ὑπομονή μέχρι σήμερα: μπορῶ, ἑπομένως, 
νά κάνω καί αὔριο. “Exava ὑπομονή τό βράδυ: 
μπορῶ, ἑπομένως, νά χάνω καί τό πρωί καί μετά τό 
πρωί”. Μιά τέτοια σκέφη ἐνισχύει τήν ὑπομονή μέ τή 
βοήθεια τοῦ Θεοῦ. 


“or 


7. Ἡ ὑπομονή στίς συμφορές εἶναι ἀσυμβίβαστη 
μέ τόν γογγυσμό. Ἐκεῖνος πού γογγύζει, θεωρεῖ. 
ἀκόμα καί ὅταν δέν τό λέει ξεκάθαρα. ὅτι ἄδικο 
τοῦ στάλθηκαν οἱ συμφορές ἀπό τόν Θεό. Τό παι- 
δί πού γογγύζει χαί ἀγανακτεῖ, ὅταν ὁ πατέρας 
του τό τιμωρεῖ γιά κάποιο παράπτωµά του, δείχνει 
ἔτσι ὅτι τήν τιμωρία τή θεωρεῖ εἴτε τελείως ἄδικη 
εἴτε ὑπέρμετρη. Ὅταν, λοιπόν, χι ἐμεῖς γογγύζουμε 
καί ἀγανακτοῦμε μέ τίς συμφορές πού μᾶς στέλνει 
ὁ Θεός, δείχνουμε ἔτσι ὅτι Τόν θεωροῦμε ἄδικο ἤ 
σκληρό. 

Ποιός ἀπό μᾶς, ὅμως, εἶναι ἀναμάρτητος; Ποιός 
ἀπό μᾶς εἶναι δίκαιος μπροστά. στόν Κύριο; Συχνά 

συμβαίνει νά μήν ἔχουμε φταίξει στόν ἄνθρωπο πού 
μᾶς κατατρέχει. νά ἔχουμε φταίξει, ὅμως, στόν Θεό. 
Συχνά, ἐπίσης, συμβαίνει νά μήν εἴμαστε ἔνοχοι γιά 
κάτι πού μᾶς ἀποδίδουν, νά εἴμαστε, ὅμως, ἔνοχοι 
γιά κάτι ἄλλο. Ἄς δεχόμαστε, λοιπόν, τίς συμφο- 
ρές µας ὡς δίκαιες τιμωρίες γιά ἁμαρτίες τίς ὁποῖες 
ἔχουμε ὄντως διαπράξει. Ὅλες οἱ συμφορές µας 
ἀπό τίς ἁμαρτίες µας προῆλθαν. Γι᾽ αὐτό σ᾽ ὅλες τίς 
συμφορές ἄς βλέπουμε τή δικαιοσύνη τοῦ Θεοῦ καί 
ἄς ὁμολογοῦμε τό φταίξιµό µας. 


8. Ὅσο πλησιάζει ἢ ἔσχατη ἡμέρα. τοῦ κόσμου, ἢ 
Ἡμέρα τῆς Κρίσεως, τόσο πληθαίνει Ἡ κακία. «Kat 
ἐπειδή πληθαίνει Ἡ χακία, φυχραίνεται ἣ ἀγάπη 
τῶν πιό πολλῶν» (πρβλ. Ματθ. 24:12). Σέ τέτοιες 
συνθήκες δέν περιμένουμε παρά βία καί ἀνομία. 
Ὅσοι, λοιπόν, θέλουν νά ζήσουν μέ εὐσέβεια, σύμφρω- 
να μέ τό θέλημα τοῦ Χριστοῦ. πρέπει νά ὁπλιστοῦν 
μέ ὑπομονή καί μ᾽ αὐτήν, σάν μέ πνευματικό ξίφος, 
νά ἀποκρούουν τίς ἐπιθέσεις τοῦ χακοῦ. Ἥ κακία 
νικιέται προπάντων μέ τήν ὑπομονή. 


9. Ἄς ἀναλογιστοῦμε τή μακροθυμία πού δείχνει 
ὁ Θεός σ᾽ ὅλους τούς ἄνομους τοῦ κόσμου τούτου, 
τούς ὁποίους θά μποροῦσε μέσα σέ μιά στιγμή νά 
ἀφανίσει! Πόσοι εἶναι οἱ ἀσεβεῖς, πού βλασφημοῦν 
τό ἅγιο ὄνομά Του! Πόσοι εἶναι οἱ εἰδωλολάτρες, πού 
προσκυνοῦν ἀντί yu’ Αὐτόν τά κτίσματά Του! Πόσοι 
εἶναι οἱ ἄθεοι, πού ἀρνοῦνται τήν ὕπαρξή Του! Πό- 
σοι εἶναι οἱ διῶχτες καί οἱ αἱρετικοί, πού πολεμοῦν 
τήν Ἐκκλησία. Του! Πόσοι εἶναι of ἁμαρτωλοί, πού 
ἀσύστολα καταπατοῦν τόν ἅγιο νόµο Του! Ὅλους 
αὐτούς τούς ὑπομένει μακρόθυμα ὁ πανάγαθος 
Θεός. Ἀπό τή δική Του μακροθυμία μαθαίνουμε νά 
ὑπομένουμε κι ἐμεῖς τούς ἐχθρούς µας. 

Ὅλοι καί ὅλα θά ἔχουν ἕνα τέλος. Ὅλοι θά λά- 
βουν ὅ,τι τούς ἀξίζει. «Νά, ὁ Κριτής στέκεται κιόλας 
μπροστά στήν πόρτα» (Ἴακ. 5:9). «Ἕτοιμος εἶναι 
ἀπό τόν θρόνο Του νά κρίνει» (Ψαλμ. 9:8). Γνωρίζει 
καλά ποιοί καταπιέζουν καί ποιοί καταπιέζονται, 
ποιοί καταδιώκουν καί ποιοί καταδιώκονται, ποι- 
οί στεροῦν καί ποιοί στεροῦνται, ποιοί χλευάζουν 
καί ποιοί χλευάζονται, ποιοί ἀδικοῦν καί ποιοί ἀδι- 
κοῦνται. Ἔχει μετρημένα τά δάκρυα τῶν θλιμμέ- 
νων καί τούς στεναγμούς τῶν φτωχῶν. Ὅλα θά τά 
ἀποκαλύψει τότε. Kat «ὅλοι µας πρέπει νά παρου- 
σιαστοῦμε μπροστά στό βῆμα τοῦ Χριστοῦ. γιά νά 
πάρει ὁ καθένας τήν ἀμοιβή του ἀνάλογα μέ τά ὅσα 
καλά ἤ κακά ἔπραξε σ᾽ αὐτή τή ζωή» (Β΄ Κορ. 5:10). 


10. Ἡ ὑπομονή κάνει τόν ἄνθρωπο ἀνδρεῖο, δυ- 
νατό, ἀνίκητο. Ὁ ὑπομονετικός μπορεῖ νά στερηθεῖ 
τά πάντα. μπορεῖ νά διωχθεῖ, μπορεῖ νά χτυπηθεῖ, 
μπορεῖ νά φυλακιστεῖ, μπορεῖ νά θανατωθεῖ, ἀλλά 
δέν μπορεῖ νά νικηθεῖ. Γιατί ἢ δύναμή του δέν εἶναι 
σωματική, ἀλλά πνευματική. Σωµατικά καταβάλλε- 
ται, ἀλλά πνευματικά παραμένει ἀκατάβλητος. Σω- 
ματικό πληγώνεται, ἀλλά πνευματικά παραμένει 
ἀβλαβής. Σωµατικά φυλακίζεται, ἀλλά πνευµατι- 
κά παραμένει ἐλεύθερος. Σωματικά πεθαίνει, ἀλλά 
πνευματικά παραμένει ζωντανός. ME τό πνεῦμα νικᾶ 
ὅλους τούς ἐχθρούς του. Ἔτσι νικοῦσαν οἱ ἅγιοι 
μάρτυρες, τούς ὁποίους οὔτε οἱ ἁλυσίδες οὔτε οἳ φυ- 
λακές οὔτε οἱ μαστιγώσεις οὔτε ἢ φωτιά οὔτε τά θη- 
ola δέν μπόρεσαν νά νικήσουν. Θριάµβευσαν πάνω 
σέ ὅλους χαί σέ ὅλα μέ τό ἐλεύθερο πνεῦμα τους. 


Ἔσύ πού ὑποφέρεις, νά ἀναλογίζεσαι τά χειρότερα 
πού ὑποφέρουν ἄλλοι. Ἄν πάσχεις ἀπό χρόνια ἀσθέ- 
νεια ἤ μόνιμη ἀναπηρία καί ἔχεις κοντά σου ἀνθρώ- 

πους πού σέ ἐξυπηρετοῦν, νά σκέπτεσαι. ἐκείνους 
πού πάσχουν ἀπό βαρύτερη ἀσθένεια ἤ ἀναπηρία 
καί δέν ἔχουν κανέναν νά τούς φροντίσει: ὡστόσο, 
κάνουν ὑπομονή. Ἄν σέ κατατρέχουν, νά σκέπτεσαι 
τούς φυλακισμένους, τούς δούλους καί τούς αἶχμα- 
λώτους, πού ζοῦν µακριά ἀπό τίς οἰκογένειες καί τίς 
πατρίδες τους κάτω ἀπό ἄθλιες συνθήκες, μέ ἐξο- 
ντωτική ἐργασία, UE ἀνεπαρκή διατροφή, μέ συνεχή 
κακομεταχείριση: ὡστόσο, κάνουν ὑπομονή. Ἄν εἶσαι 
φτωχός, νά σκέπτεσαι ἐχείνους πού δέν ἔχουν οὔτε 
ἕνα καλύβι γιά νά προφυλαχθοῦν ἀπό τίς κακοχαι- 
ρίες, οὔτε ροῦχα γιά ν᾽ ἀλλάξουν τά κουρέλια τους, 
οὔτε ἕνα χομμάτι ψωμί γιά τόν ἑαυτό τους καί τά 
παιδιά τους: ὡστόσο, κάνουν ὑπομονή. Ὅλοι αὐτοί 
ὑπομένουν τόσο σχληρές δοκιμασίες. Πῶς ἐσύ δέν 
μπορεῖς νά ὑπομείνεις τίς ἐλαφρότερες δικές σου; 

Νά θυμᾶσαι πάντοτε ὅτι «αὐτά πού τώρα ὑπο- 
φέρουμε, δέν ἰσοσταθμίζουν τή δόξα πού μᾶς ἐπι- 
φυλάσσει ὁ Θεός στό μέλλον» (Ρωμ. 8:18). Ὅσο βα- 
ριές κι ἄν εἶναι οἱ δοκιμασίες µας, ὅσο µεγάλη χι ἄν 
εἶναι ἣ ὑπομονή πού κάνουμε, Ἡ μελλοντική δόξα. 
πού ἑτοιμάστηκε ἀπό τόν Θεό γιά τούς ὑπομονετι- 
κούς, εἶναι ἀσύγκριτα μεγαλύτερη. Γιατί, ὅπως λέει 
ὁ ἀπόστολος, «μάτι δέν εἶδε καί αὐτί δέν ἄκουσε 
καί λογισμός ἀνθρώπου δέν ἔβαλε ὅσα ἑτοίμασε ὁ 
Θεός γι’ αὐτούς πού Τόν ἀγαποῦν» (Α΄ Κορ. 2:9). 

Πόσο μεγάλη εἶναι ἡ ἀξίο καί ἣ ὠφέλεια τῆς 
ὑπομονῆς σέ κάθε κοινωνία καί σέ κάθε σχέση! Μέ 
τήν ὑπομονή διαφυλάσσονται ἢ ἀγάπη καί ἢ εἰρήνη 
ἀνάμεσα. στούς ἄρχοντες καί τούς ὑπηκόους, στούς 
γονεῖς καί τά παιδιά, στούς ἐργοδότες καί τούς 
ἐργαζομένους, στούς προϊσταμένους καί τούς ὑφι- 
σταµένους, στούς συζύγους, στούς ἀδελφούς, στούς 
γείτονες, στούς φίλους. 

Χωρίς ὑπομονή κανένα χαλό δέν γίνεται. Ἀπό 
ἀνυπομονησία µαλώνουν ὁ ἄνδρας μέ τή γυναίκα, 
ὁ ἀδελφός μέ τόν ἀδελφό, ὁ φίλος μέ τόν φίλο. Ἀπό 
ἀνυπομονγσία ἐπιπλήττει τό ἀφεντικό τόν ὑπάλληλο, 
ὁ πατέρας τόν γιό, O ἄνδρας τή γυναίκα, ὁ ἄρχοντοις 
τόν ὑπήκοο. Ἀπό ἀνυπομονησία, ἐπίσης, ξεσηκώ- 
νονται, ὅταν ἐπιπλήττονται, ὁ ὑπάλληλος κατά τοῦ 
ἀφεντικοῦ, ὁ γιός κατά τοῦ πατέρα. ἢ γυναίκα κατά 
τοῦ ἄνδρα. ὁ ὑπήχοος κατά τοῦ ἄρχοντα, καί ζητοῦν 
ἐκδίκηση. Ἡ ἀνυπομονησία διαλύει σπίτια, χωριά, 
πόλεις καί κράτη, καθώς ἀπ᾽ αὐτήν προέρχονται οἱ 
διχόνοιες, οἱ φιλονικίες, οἱ ὕβρεις, οἱ αἱματοχυσίες. 
Ἡ ἀνυπομονησία κάνει τόν ἄνθρωπο νά στρέφεται 
καί ἐναντίον τοῦ ἴδιου τοῦ ἑαυτοῦ του, νά χτυπιέ- 
ται, νά τραβᾶ τά μαλλιά του, νά γίνεται σάν θηρίο 
ἥ σάν δαιμονισµένος καί καμιά φορά νά αὐτοχτονεῖ, 
θανατώνοντας ἔτσι ὄχι µόνο τό σῶμα του ἀλλά καί 
τήν ψυχή του. 

Ἥ ὑπομονή ἀποτρέπει ὅλα αὐτά τά κακά. Μα- 
κάρια εἶναι τά σπίτια καί τά χωριά, μακάριες οἱ 
πόλεις καί οἱ κοινωνίες ὅπου κατοικεῖ ἣ ὑπομονή. 
Γιατί αὐτή εἶναι ὁ ἀμυντικός ὁπλισμός τους καί 
τό προστατευτικό τεῖχος τους: αὐτή εἶναι ἡ πηγή 
τῆς εἰρήνης, ὁ φύλακας τῶν ἀρετῶν, τό στεφάνι τῆς 
εὐσέβειας, τό σημάδι τῆς πίστεως, ἡ αἰτία τῆς χαρᾶς, 
ὁ καρπός τῆς ταπεινοφροσύνης, ἢ ἀνάπαυση τῆς συ- 
νειδήσεως, τό ἔμβλημα τῶν χριστιανῶν, ἢ ὁδός πρός 
τήν αἰώνιο ζωή, O πρόδρομος τῆς οὐράνιας δόξας, Ἡ 
νίκη ἐπί τοῦ διαβόλου καί τῶν δαιμόνων. 

Ok OK 

‘H ὑπομονή ἐνισχύεται καί ἀναπτύσσεται μέ τά 

ἀκόλουθα μέσα: 


1. Μέ τήν προσευχή, µέ τήν ὁποία ζητᾶμε καί 

παίρνουμε τή βοήθεια τοῦ Θεοῦ, ὥστε νά σηκώσουμε 
πιό εὔκολα. τόν σταυρό µας. Τό παιδί, ὅταν πονᾶ, 
χαταφεύγει στόν γονιό του γιά νά βρεῖ ἀνακούφιση. 
Ἔτσι χι ἐμεῖς βρίσκουμε ἀνακούφιση καί παρηγο- 
ριά σέ κάθε συμφορά µας, ὅταν µέ τήν προσευχή 
κατοιρεύγουμε σ᾽ Ἐκεῖνον πού εἶναι «Πατέρας τοῦ 
ἐλέους καί Θεός κάθε παρηγοριᾶς» (B’ Κορ. 1:3). 


2. Μέ τήν Ἐξομολόγηση τῶν ἁμαρτημάτων µας, 
ἐπειδή μ᾽ αὐτήν ὁμολογοῦμε ταπεινά ὅτι ἐξαιτίας 
τῆς ἁμαρτωλότητάς µας μᾶς βρίσκουν οἱ συμφορές, 
καί γι’ αὐτό οὔτε γογγύζουμε οὔτε ἔχουμε παράπο- 
να ἀπό κανέναν παρά μόνο ἀπό τόν ἑαυτό μας. 


3. ME τήν φαλμωδία καί τήν πνευματική ὑμνωδία. 
ME τραγούδια µετριάζουν οἱ στρατοκόποι τή δυσφο- 
ρία τους ἀπό τή μακρά καί ἐξαντλητική ὁδοιπορία. 
Μέ τραγούδια ξεδίνουν οἱ ἐργάτες κατά τήν πολύ- 
won ἐργασία τους. Μέ ψαλμούς καί ὕμνους, λοιπόν, 
παρηγοροῦνται οἱ πιστοί καί ὑπομένουν τήν κάθε 
δοκιμασία τους. 


4. Μέ τή μελέτη τῆς Ἁγίας Γραφῆς. Ὅπως σ᾽ ἕνα 
φαρμακεῖο βρίσκουμε ποιχιλία φαρμάκων, UE τά 
ὁποῖα θεραπεύονται οἱ διάφορες σωματικές ἀσθέ- 
νειες, ἔτσι καί στήν Ἁγία Γραφή βρίσκουμε ποικιλία 
θεόπνευστων συμβουλῶν, πού ἐνισχύουν τήν ὑπομο- 
γή µας καί μᾶς παρηγοροῦν. «Ὅσα γράφτηκαν ἐκεῖ 
στό παρελθόν», λέει ὁ ἀπόστολος, «γράφτηκαν γιά 
νά μᾶς διδάσκουν, ὥστε µέ τήν ὑπομονή καί τήν ἐνί- 
σχυση πού δίνουν οἱ Γραφές, νά κρατᾶµμε στέρεη τήν 
ἐλπίδα µας» (Ρωμ. 15:4). 


ΔΙΑΝΕΜΕΤΑΙ ΔΩΡΕΑΝ 


